ytri samskipti
bankinn leggur áherslu á opin og gagnsæ samskipti við haghafa. starfsmenn fylgja settu verklagi varðandi samskipti við fjölmiðla og aðra haghafa. hvað þýðir það fyrir þig sem starfsmann? þú talar ekki fyrir hönd bankans í fjölmiðlum og/eða tjáir þig um starfsemi hans í fjölmiðlum án samþykkis forstöðumanns samskipta- og markaðsmála.  þú vísar á forstöðumann samskipta- og markaðsmála ef fjölmiðlar hafa samband við þig.  þú fylgir settu verklagi bankans vegna fyrirspurna frá eftirlitsaðilum. þú tjáir þig ekki um almenna starfsemi eða stefnu bankans á samfélagsmiðlum.
starfsmenn vinna með viðskiptavinum, byggja upp traust og faglegt samband og horfa til framtíðar með þarfir þeirra að leiðarljósi. hvað þýðir það fyrir þig sem starfsmann? þú hefur hagsmuni viðskiptavina að leiðarljósi við veitingu ráðgjafar og þjónustu.  þú leysir fljótt og vel úr ábendingum viðskiptavina og fylgir stefnu bankans um meðhöndlun kvartana.  þú kemur fram við viðskiptavini af virðingu og hlustar á þá.  þú veitir aðeins þá þjónustu og hefur milligöngu um þau viðskipti sem samræmast vöruframboði og þjónustustefnu bankans.